BRR ปลื้ม บรรจุภัณฑ์ “ชานอ้อย” คว้าใบรับรอง “Din Certo” เบิกทางลุยตลาดยุโรป
BRR สดใส ธุรกิจบรรจุภัณฑ์จาก “ชานอ้อย” คว้าใบรับรอง “Din Certo” จาก DinCerto TUVRheinland ประเทศเยอรมนี การันตีมาตรฐานสินค้าย่อยสลายได้ใน 45 วัน, ไม่ก่อมลพิษ, เป็นมิตรกับสิ่งแวดล้อม ช่วยเพิ่มโอกาสขยายตลาดไปยังยุโรปเพิ่มเติมในอนาคต
21 ก.ย. 2564

นายอนันต์ ตั้งตรงเวชกิจ ประธานกรรมการบริหาร บริษัท น้ำตาลบุรีรัมย์ จำกัด (มหาชน) หรือ BRR เปิดเผยว่า โปรเจกต์ผลิตภัณฑ์บรรจุภัณฑ์จากชานอ้อย ที่บริษัทฯได้ผลักดันให้เป็น New S-Curve สร้างการเติบโตระยะยาวนั้น ล่าสุดได้รับใบรับรองมาตรฐานผลิตภัณฑ์ DinCerto EN13432 จาก DinCerto TUVRheinland ประเทศเยอรมนี ซึ่งเป็นการยืนยันมาตรฐานผลิตภัณฑ์ที่ย่อยสลายได้ภายใน 45 วันและไม่ก่อมลพิษ เป็นมิตรกับสิ่งแวดล้อม ทั้งนี้จะช่วยสร้างโอกาสในการขยายตลาดสินค้าไปยังยุโรปเพิ่มเติมในอนาคตได้อีกด้วย
 